open-index/open-wikipedia-markdown huggingface dataset:
Blousaadsoetgras

**Blousaadsoetgras** (*Megathyrsus maximus*) is 'n grasspesie wat veral in WWF-ekostreek AT1012 (die rivierklowe van Maputa- tot Pondoland) voorkom. Op die SANBI-rooilys word dit as *veilig* gelys. 

## Voorkomsgebied 
Die spesie kom wyd oor Afrika voor. In Suid-Afrika kom dit in al die provinsies voor. 

### Afrika 
In die res van Afrika kom dit in die volgende lande voor: Aldabra, Angola, Benin, Botswana, Burkina Faso, Burundi, Comore-eilande,  Demokratiese Republiek die Kongo, Eritrea, Eswatini, Ethiopië, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Liberië, Madagaskar, Malawi, Mauritius, Mosambiek, Namibië, Nigerië, Republiek die Kongo, Réunion, Rodrigues, Rwanda, Senegal, Sentraal-Afrikaanse Republiek, Seychelle, Sierra Leone, Soedan, Sokotra, Somalië, Tanzanië, Togo, Tsjad, Uganda, Zambië en Zimbabwe.

Dit kom ook voor op al die eilande van die Golf van Guinee asook dié in die Mosambiekkanaal.

### Asië 
In Asie kom dit in die volgende lande voor: Bahrein, Irak, Jemen, Katar, Koeweit, Oman, Saoedi-Arabië en die Verenigde Arabiese Emirate.

## Sinonieme 
* *Megathyrsus bivonanus* (Brullo, Miniss., Scelsi & Spamp.) Verloove
* *Megathyrsus maximus var. coloratus* (C.T.White) B.K.Simon & S.W.L.Jacobs
* *Megathyrsus maximus var. pubiglumis* (K.Schum.) B.K.Simon & S.W.L.Jacobs
* *Milium arundinaceum* J.Koenig ex Steud.
* *Panicum airoides* Flüggé ex Nees
* *Panicum bivonianum* Brullo, Miniss., Scelsi & Spamp.
* *Panicum compressum* Biv.
* *Panicum confine* Hochst. ex A.Rich.
* *Panicum eburneum* Trin.
* *Panicum giganteum* Mez
* *Panicum heynei* Roth
* *Panicum hirsutissimum* Steud.
* *Panicum jumentorum* Pers.
* *Panicum laeve* Lam.
* *Panicum mahafalense* A.Camus
* *Panicum mananarense* A.Camus
* *Panicum maximum* Jacq.
* *Panicum maximum var. coloratum* C.T.White
* *Panicum maximum subsp. commune* (Nees) Peter
* *Panicum maximum subsp. pubescens* M.Sharma
* *Panicum maximum var. pubiglume* K.Schum.
* *Panicum maximum var. trichoglume* Robyns
* *Panicum pamplemoussense* Steud.
* *Panicum poiforme* Willd. ex Spreng.
* *Panicum polygamum* Sw.
* *Panicum praelongum* Steud.
* *Panicum praticola* Salzm. ex Döll
* *Panicum scaberrimum* Lag.
* *Panicum sparsum* Schumach.
* *Panicum teff* Desv.
* *Panicum tephrosanthum* Hack.
* *Panicum trichocondylum* Steud.
* *Panicum trichoglume* K.Schum.
* *Urochloa maxima* (Jacq.) R.D.Webster

## Galery 

Megathyrsus maximus whole4 (7370586296).jpg|
Megathyrsus maximus head11 (7370594602).jpg|
Megathyrsus maximus leaf1 (7185351271).jpg|
Megathyrsus maximus sheath2 (7185352443).jpg|
Megathyrsus maximus spikelets2 (7370584976).jpg|
Megathyrsus maximus spikelets11 (7370585364).jpg|

## Landbou 
Die gras het 'n hoë weidingsindekswaarde.

## Verwysings 
## Eksterne skakels 
*
Pretoria- Nasionale Botaniese Tuin

[duimnael|'n Uitgebreide [broodboom is in die sentrale deel gevestig]]
[duimnael|'n Plaket van die stigter, dr. [Robert Allen Dyer|R.A. Dyer.]]

Die **Pretoria- Nasionale Botaniese Tuin** is bekend om sy inheemse sowel as uitheemse plante.

Hierdie “groen long” lê in die voorstad Brummeria aan die oostekant van Pretoria. Die tuin is 76&nbsp;ha groot, en is in 1984 vir die publiek oopgestel, alhoewel die tuin reeds sedert 1946 ontwikkel word op 'n terrein wat by die Universiteit van Pretoria oorgeneem is. Die tuin huisves ook die hoofkantoor van die Suid-Afrikaanse Nasionale Biodiversiteitsinstituut (SANBI) en die Nasionale Herbarium.

Groot versamelings vygies, broodbome en medisinale plante is hier te besigtig. Onder die unieke en bedreigde plante staan die vetplantversameling uit wat van Madagaskar afkomstig is. Die park is die tuiste van verskeie spesies reptiele en klein soogdiere, sowel as 200 voëlsoorte. Verskeie geplaveide wandelpaadjies is dwarsdeur die park aangelê.

'n 35&nbsp;m hoë kwartsiet-dagsoom verdeel die tuin van wes na oos in twee dele: 'n koeler suidelike kant en 'n duidelik warmer noordelike deel. Dit skep twee unieke wêrelde vir botanici en belangstellende besoekers.

## Bibliografie 
* www.gauteng.net
* www.sanbi.org

## Eksterne skakels 
*
Ernest Turner

links|duimnael|Ernest Turner
**Ernest Turner** was ’n skrywer wat onder die name **Ernest Pienaar** en **Stoffel Vorster** Afrikaanse verhale geskryf het.

## Lewe en werk 
Ernest Turner was in Kaapstad gebore en ontvang sy skoolopleiding aan ’n private skool geskoei op die lees van die Britse Public Schools. Hier verkry hy berugtheid vir sy sienings, wat insluit dat hy glo dat privaat skole nie bestaansreg het nie en slegs daarop gemik is om die nasionale gees te beskadig, met die leerlinge wat hy van snobisme beskuldig. Afrikaans is in hierdie skool glad nie verpligtend nie en is ’n keusevak in die moderne tale-kategorie. As rebel neem Turner saam met ’n klein minderheid Afrikaans. Nadat hy die skool verlaat het, woon hy vir ’n aantal maande in by ’n Afrikaanse gesin, waar hy die taal gereeld praat en die grondslag lê vir sy kennis van die taal. Hy word ’n joernalis wat eers in die redaksie dien van die *Sunday Express* en later die *Daily Express*. Hierdie koerante word verkoop, maar kort voordat dit gebeur word hy ’n vennoot in ’n fotografiese onderneming. Met die uitbreek van die Tweede Wêreldoorlog moet hierdie onderneming noodgedwonge verkoop word en hy werk dan in Witbank as ’n mynwerker op die steenkoolmyne. Hy keer terug na Johannesburg en begin weer werk as joernalis by ’n dagblad. Hier trou hy met die Afrikaanse Veronica Vorster, waarna Afrikaans sy huistaal word.

## Skryfwerk 
Terug in Johannesburg skryf hy ’n aantal kortverhale vir tydskrifte en word dan aangeraai om romans aan te durf.

Onder die skuilnaam Ernest Pienaar skryf hy dan die aksieverhale *Wedloop om ’n skat* en *Die opium-smokkelaars* Later volg verskeie ander aksieverhale onder hierdie naam.

Wanneer die Afrikaanse Pers-Boekhandel ’n wedstryd uitskryf vir ’n godsdienstige roman gebaseer op ’n gelykenis, takel hy ’n ernstiger tema aan en skryf dit onder die skuilnaam Stoffel Vorster. Sy roman *Uit die moeras* verower die tweede plek in hierdie wedstryd. Die hoofkarakter is ’n predikant wat stry teen die euwel van prostitusie tydens die goudstormloop in die Transvaal aan die einde van die negentiende eeu. Hy sukkel ook om sy gemeente te mobiliseer, want sommiges beskou prostitusie as die noodwendige en onstuitbare euwels van die stadslewe, waar hebsug en sedeloosheid seëvier.

## Publikasies 
Werke wat uit sy pen verskyn sluit in:

## Verwysings
Anne Terblanche

duimnael
**Martie van den Heever** (*21 April 1904, Dewetsdorp –† Desember 1960, Johannesburg) het boeke onder die skuilnaam Annette Terblanche geskryf. Sy was die vrou van die skrywer C.M. van den Heever.

## Lewe en werk 
[duimnael|regs|300px|Die [Bloemfonteinse Normaalkollege, 1907.]]

### Herkoms en vroeë lewe 
Martha Maria Klopper is op 21 April 1904 op Dewetsdorp in die Vrystaat gebore Sy begin met haar skoolopleiding op haar geboortedorp en matrikuleer dan aan die Oranje Meisieskool in Bloemfontein. Daarna studeer sy verder aan die Grey-universiteitskollege en die Bloemfonteinse Normaalkollege. Ná kwalifikasie gee sy onderwys op verskeie Vrystaatse dorpe.

### Huwelik met C.M. van den Heever en betrokkenheid by Afrikaans 
Op 5 Julie 192trou sy met Christiaan Maurits van den Heever, die bekende digter en skrywer. Sy vergesel hom in 1928 na Nederland, waar hy sy studies aan die Universiteit van Utrecht voortgesit het. Na hulle terugkeer na Suid-Afrika in 1931 woon hulle in Bloemfontein, waar haar man ’n pos as lektor aan die universiteit beklee. Wanneer hy aangestel word as professor aan die Universiteit van die Witwatersrand trek hulle in 1932 na Johannesburg. Hier stig sy in 1933 die Afrikaanse Dameskring, waarvan sy ook as voorsitter optree. In 1940 stig sy die Maria van Riebeeck-klub, die eerste vroueklub in Johannesburg. Daar is in hierdie tyd weens die depressie baie hulpbehoewende Afrikanergesinne in Johannesburg en hierdie klub stig dan die Help die Kind-fonds, wat later ’n volwaardige liefdadigheidsvereniging word Sy stig in 1939 die vroueblad *Die moderne vrou*, wat later by *Die Brandwag* ingelyf word, waarvan sy die eerste redaktrise was.

### Sterfte 
Sy is in Desember 1960 in Johannesburg oorlede.

## Skryfwerk 
Onder haar eie naam en die skuilnaam Lydia skryf sy artikels en kortverhale in tydskrifte. Dit is egter onder die skuilnaam Annette Terblanche dat sy bekendheid verwerf en onder andere die jeugverhaal *Die kinders van Bergkom* laat publiseer. Baie bekend is ook haar boek oor etiket, *Beskaafde maniere* en die biografie oor *Emily Hobhouse*, beide ook as Annette Terblanche.

## Publikasies 
## Verwysings
Vaalswaer

duimnael
**Vaalswaer** was die skuilnaam van Izak van Heerden (1870–1958), sekretaris van die Afrikaanse Taalgenootskap wat in 1905 in Pretoria onder leiding van Gustav Preller gestig is om die Afrikaanse taal te bevorder, en skrywer van vele bydraes vir *Die Brandwag* wat later in boekvorm gepubliseer is.

## Lewe en werk 
Izak Johannes van Heerden was in 1870 in die distrik Cradock gebore, waar hy op ’n plaas in die Sneeuberge grootword. Sy skoolopleiding ontvang hy plaaslik in Engels. Hy gaan later na Pretoria, waar hy aanvanklik in ’n prokureurskantoor werk Hy ontmoet vir Hester Debora Maria Rabie, die latere bekende Tannie van Die Brandwag, in Pretoria en hulle is in 1897 getroud. Die huwelik is kinderloos. Hy is op 13 Desember 1905 in Pretoria saam met onder andere Gustav Preller ’n stigterslid van die Afrikaanse Taalgenootskap, by welke vergadering hy ook as sekretaris op die bestuur verkies word. Tot en met die ondergang van *Die Brandwag* in 1922 wy hy hierna tesame met sy werkspligte baie van sy tyd aan die taalstry

## Skryfwerk 
Reeds in 1905 skryf hy die gedig *Een van sin* om die taalstryd te bevorder. Hierdie gedig word op 19 Oktober 1905 in *De Afrikaner* in Pietermaritzburg gepubliseer en ook deur Gustav Preller in *De Volkstem*. Onder die naam Vaalswaer skryf hy anekdoties-didaktiese herinneringe, wat aanvanklik in 1916 as ’n reeks in *Die Brandwag* verskyn, waarna dit later gebundel word as *Herinneringe van ’n jagter*. Hierdie verhale gee eerder waarnemings en bepeinsings van die jagter weer as opwindende jagavonture, hoewel hy ook anekdotes deur die verhale vleg.

## Publikasies 
## Bronnelys 
### Boeke 
* Antonissen, Rob. *Die Afrikaanse letterkunde van aanvang tot hede*. Nasou Beperk. Derde hersiene uitgawe.  Tweede druk, 1964.
* Dekker, G. *Afrikaanse Literatuurgeskiedenis.* Nasou Beperk. Kaapstad. Elfde druk, 1970.
* Kannemeyer, J.C. *Geskiedenis van die Afrikaanse literatuur 1.* Academica. Pretoria en Kaapstad. Tweede druk, 1984.
* Nienaber, P.J. et al. *Perspektief en Profiel.* Afrikaanse Pers-Boekhandel. Johannesburg. Derde hersiene uitgawe, 1969.
* Schoonees, P.C. *Die prosa van die tweede Afrikaanse beweging*. J.H. de Bussy, Pretoria / Hollandsch- Afrikaansche Uitgevers Maatschappij v/h J. Dusseau & Co, Kaapstad 1939 (derde druk).
* Van Coller, H.P. (red.) *Perspektief en Profiel Deel I*. J.L. van Schaik-Uitgewers. Pretoria. Eerste uitgawe, 1998.

### Internet 
* Digitale Bibliotheek voor Nederlandse Letteren: http://www.dbnl.org/tekst/_nuw001192901_01/_nuw001192901_01_0039.php
* Rabie Annale: http://ggjbay.blogspot.co.za/2015/04/rabie-annale-4.html

## Verwysings
Aline van Alphen

**Aty Greshoff** (1887–1987), vrou van die Nederlandse digter Jan Greshoff, het verskeie Afrikaanse werke onder die skuilnaam **Aline van Alphen** geskryf. 

## Lewe en werk 
Agatha Christina Brunt is in 1887 gebore en werk as joernalis. Sy is op 14 Februarie 1917 getroud met die Nederlandse digter en literator Jan Greshoff en uit die huwelik word twee seuns, Kees en Jan, gebore. Sy is self ’n skrywer wat meestal verkies om onder skuilname te skryf.

Tussen die twee wêreldoorloë is sy saam met haar man in die middel van die Nederlandse literêre kringe en is sy goed bevriend met die meeste van die vooraanstaande Nederlandse skrywers, soos Willem Kloos, E. du Perron, A. Roland Holst, J.C. Bloem en baie ander.  Na haar huwelik sit sy haar joernalistieke werk voort en behartig onder meer ’n weeklikse rubriek vir die Indonesiese koerant *De Locomotief*.  Met die spanning in Europa wat deurgaans oplaai voor die uitbreek van die Tweede Wêreldoorlog, besluit die gesin in 1939 om Europa te verlaat en hulle emigreer na Suid-Afrika, waar hulle op 12 Julie 1939 in Kaapstad aan wal stap, waar hulle in Tamboerskloof woon.

In 1940 bring hulle geruime tyd op Java deur en in Oktober 1942 vertrek hulle in diens van die Nederlandse regering-in-ballingskap na die Ooste en daarna na New York, waar haar man die res van die oorlog deurbring in diens van die Nederlandse Inligtingsdiens. Na die vredesluiting keer hulle permanent terug na Suid-Afrika, waar sy medewerker word vir *Die Huisgenoot* en *Sarie*.  Tydens hulle verblyf in Suid-Afrika maak hulle elke twee jaar ’n maandelange reis na Europa en Amerika.

Sy is in 1987 op honderdjarige ouderdom oorlede.

## Skryfwerk 
Onder die skuilnaam Aline van Alphen beskryf sy in Afrikaans die liefdeslewe van ’n Hollandse meisie in New York tydens die Tweede Wêreldoorlog in die roman *Die swaar pad terug*.

*Kom ons praat van hart tot hart* is ’n keur uit haar rubrieke.

Saam met Heléne Malan skryf sy die boek oor etiket, *Lewenskuns en goeie maniere*.

Haar suster Nini Brunt (1891-1984) verwerk  jeugherinneringe in die boeke *Het huis in de Gorterstraat*, en *Het huis in de Heemskerckstraat*, terwyl Aty onder die naam Aty Greshoff die kort biografie *Mijn herinneringen aan E. du Perron* skryf.

## Publikasies 
Werke wat uit haar pen verskyn slut in:

## Bronnelys 
### Boeke 
* Dekker, G. *Afrikaanse Literatuurgeskiedenis.* Nasou Beperk Kaapstad Elfde druk 1970
* Kannemeyer, J.C. *Geskiedenis van die Afrikaanse literatuur 2*. Academica, Pretoria, Kaapstad en Johannesburg  Eerste uitgawe Eerste druk 1983
* Kannemeyer, J.C. *Die dokumente van Dertig*. Jutalit Kenwyn Eerste uitgawe Eerste druk 1990
* Nienaber, P.J. et al. *Perspektief en Profiel*. Afrikaanse Pers-Boekhandel Johannesburg Derde hersiene uitgawe 1969

### Internet 
* Pama, C. Die Burger: http://152.111.1.87/argief/berigte/dieburger/1987/07/01/11/1.html

## Verwysings
Jeanne du Plessis

duimnael|regs|200px|Jeanne du Plessis.

**Jeanne du Plessis** was die skrywersnaam van **Johanna Aletta Smit** (née Du Plessis, Steynsburg, Kaapkolonie, 30 Augustus 1895 – 17 Desember 1967), wat veral kinderverhale geskryf het.

Du Plessis se vader het geboer op Bulhoek, die geboorteplaas van pres. Paul Kruger, waar die toekomstige skrywer haar kinderjare deurgebring het. Haar skoolopleiding het sy op Steynsburg ontvang. Haar ouers was albei lief vir lees, en vir boeke en tydskrifte is daar altyd in hul huis voorsiening gemaak. Soms het haar vader van sy eie gediggies vir die kinders voorgelees. Baie van hierdie gediggies het destyds in *Ons Klyntji* verskyn.

Voor haar huwelik Du Plessis verplegingswerk in Johannesburg gedoen, en later was sy werksaam in 'n apteek op Smithfield tot sy in die huwelik getree het met A. Smit, ’n skoolhoof op Steynsburg. Ná hul huwelik is hy as hoof van die Hoërskool Hopefield aangestel en het daar gewerk tot 1945. Daarna het die gesin na Stellenbosch verhuis.

Reeds in haar kinderjare het Du Plessis al begin skryf, maar in Engels. Eers later het sy in *Die Boerevrou* geskryf en toe in ander Afrikaanse tydskrifte. Sy het omstreeks 1949 vertel: “(Ek en my man) moes dikwels vir die skoolbiblioteek gaan uitsoek. Dit het my in daardie eerste jare getref hoe min Afrikaanse kinderboeke daar is in vergelyking met die wye keuse wat daar in Engels is. Ek het gewens dat ek iets in verband met hierdie saak kon doen, maar het altyd gedink dat ek tog nooit vir kinders sou kon skrywe nie. 'n Artikel in *Die Huisgenoot* uit die pen van mnr. Jacques Malan het my egter laat besluit om te probeer. Hierdie poging, *Skatterjat en Tedjon*, het mnr. Malan beoordeel en dit laat uitgee."

Mev. Malan, destyds redaktrise van *Die Jongspan*, het Du Plessis daarna gedurig aangespoor om vir haar tydskrif te skryf, en so het *Die apie en ander verhaaltjies* en *Boglandse briefies* ontstaan. *Die Pinkelinkies van Pinkelinkland* is die enigste kinderboek van haar wat nie oorspronklik in *Die Jongspan* verskyn het nie.

Prop. F.J. Liebenberg van die Christen-studentevereniging (CSV) het haar daarna gevra om kinderboekies met 'n godsdienstige strekking te skryf en so het *Die eiketak* en *Nita se tuin* ontstaan. Een van haar liefhebberye was die skryf en opvoer van toneelstukkies vir kinders. Met elke skoolkonsert het sy so 'n toneelstukkie geskryf. Eindelik het sy 'n operette, *Die Boer-vroutjies*, geskryf. Die musiek hiervoor het haar eggenoot gekomponeer. Dit het die eerste prys op die Kaapse Afrikaanse Eisteddfod verower.

Die egpaar het drie kinders gehad, van wie die oudste twee, onder wie Berta Smit, se debuutromans omstreeks 1950 verskyn het.

## Bron 
*  Nienaber, P.J. 1949. *Hier Is Ons Skrywers! Biografiese Sketse van Afrikaanse Skrywers*. Johannesburg: Afrikaanse Pers-Boekhandel.
Thomas Graham

**Sir Thomas Lynedoch Graham** (gebore op 1860 op Grahamstown – 8 Mei 1940 in Kaapstad) was 'n Suid-Afrikaanse tennisspeler, politikus en advokaat. Hy was die waarnemende eerste minister van die Kaapkolonie van Junie tot Augustus 1902.
KwaZulu-Natal Botaniese Tuin

duimnael|Die ontvangsarea.

Die **KwaZulu-Natal Nasionale Botaniese Tuin** lê  in die westelike deel van Pietermaritzburg. Die fokus van hierdie tuin is op die versamel, uitstal en bewaring van die plante van die oostelike dele van die land. Veral word aandag gegee aan die irisfamilie se genera Kniphofia (vuurpyl), Watsonia en Dierama. Op die terrein is 'n koppie met voetpaadjies en die Dorpsspruit. Uniek aan die tuin is die muti-tuin met inheemse medisinale plante. Die botaniese tuin is reeds in 1874 gestig en die laning plataanbome dateer uit 1908.

## Bibliografie 
* www.bgci.org
* www.sanbi.org
Aborigines

duimnael|links|Aboriginele vlag
duimnael|links|Australië se kulturele streke
Die **Aborigines** (Engels: [ˌæbəˈɹɪdʒɪniːz] of *Indigenous Australians*, letterlik: "inheemse Australiërs") is die inheemse bevolking van Australië. Die Aborigines het Australië tussen 40&nbsp;000 en 60&nbsp;000 jaar gelede vanaf die noorde bereik en hulle daar gevestig. Hulle vorm nie 'n eenvormige volk nie en is in verskeie stamme of familiegroepe verdeel, wat oor hul eie kultuur, taal en maniere beskik. Voor die aankoms van die Britse koloniste in 1788 het hulle as jagter-versamelaars geleef en tussen 300&nbsp;000 en 100&nbsp;000 mense getel. As gevolg van siektes, maar ook geweld tydens die Europese verowering, het die getal Aborigines afgeneem tot 60&nbsp;000 in 1920. Sowat driekwart van die hedendaagse Aborigines het hulle in stede gevestig en het die Westerse leefwyse aangeneem, veral as gevolg van Australië se assimilasiebeleid. Die tradisionele Aboriginele leefwyse het veral in die Noordelike Gebied bewaar gebly, waar Europese setlaars hulle relatief laat gevestig het.

## Verwysings 
## Eksterne skakels 
*
Durban Botaniese Tuin

duimnael|Nuwe ingang na die Durbanse Botaniese Tuin.
[duimnael|'n [Woodbroodboom.]]

Die **Durban Botaniese Tuin** is die oudste nog bestaande botaniese tuin in Afrika en is bekend om sy inheemse en eksotiese plante wat tuishoort in 'n subtropiese klimaat.

## Geskiedenis 
Die tuin van 15&nbsp;ha op die oostelike helling van die Berearif is in 1849 gestig. Die doel was om Kew Gardens te help met navorsing oor en die versamel van tropiese plante van ekonomiese nut, soos byvoorbeeld suikerriet, tee, koffie en pynappels. Tussen 1882 en 1913 was John Medley Wood die kurator en in sy tyd het die tuin groot bekendheid verwerf.

## Plante 
In die tuin is 'n omvangryke versameling broodbome afkomstig uit Suid-Afrika en andere wêrelddele. Die Wood-broodboom (*Encephalaratos woodii*) is een van die seldsaamste plante in die wêreld. Kurator Wood was 'n begeesterde versamelaar van varings en het verskeie artikels  daaroor geskryf. Die eerste bromelias is in 1885 in die tuin aangeplant. Die versameling orgideë is in 1931 begin  en bestaan tans uit 'n 9 000 plante.  In die tuin staan 917 palmbome wat 130 spesies verteenwoordig. Verder staan daar 1 354 ander bome van oral oor die wêreld heen. Van hierdie bome is meer as 80 ouer as 'n 100 jaar. Ook is die versameling cannas besonder.

## Tuinbouskool 
In samewerking met een van die plaaslike universiteite word  studente in die tuin opgelei  tot 'n diploma in tuinboukunde.

## Biblioteek 
Die William Poulton-biblioteek is in 1990 gestig en spesialiseer in boeke oor tuine.

## Herbarium 
Kurator Wood het ook 'n herbarium nagelaat wat nou uit 'n 100 000 eksemplare, hoofsaaklik afkomstig uit KwaZulu-Natal, bestaan.

## Bibliografie 
* www.durbanbotanicgardens.co.za
Klipkreupelbos

Die **klipkreupelbos** (*Oldenburgia paradoxa* Less.) is 'n blomplant wat voorkom in die Wes-Kaap. Op die SANBI-rooilys is die plant as *veilig* (LC) gelys. Dit is endemies aan Suid-Afrika.

Die plant het 'n ongewone, harde kussingvorm met donkergroen blare wat aan die onderkant wit en dig behaard is. Die kussing kan 30&nbsp;cm hoog word. Dit kry taankleurige blomhofies van 2,5&nbsp;cm deursnee.

Dit groei in die hoë bergfynbos van Villiersdorp tot Avontuur.

## Galery 

Oldenburgia paradoxa07.jpg
Oldenburgia paradoxa 1DS-II 2-6387.jpg
Oldenburgia paradoxa03.jpg
Oldenburgia paradoxa04.jpg
Oldenburgia paradoxa05.jpg
Oldenburgia paradoxa06.jpg

## Verwysings
Vlakteriet

Die **vlakteriet** (*Restio quadratus*) is 'n plant wat tot die restio's behoort, rietagtige plante wat kenmerkend is aan die Kaapse floraryk. Die spesie kom in die Wes-Kaap voor. Op die SANBI-rooilys is hierdie plant, wat endemies aan Suid-Afrika is, as *veilig* (LC) gelys.

Dit is 'n rietagtige plant wat 2&nbsp;m lank kan word en digte donkergroen pluime het wat pluiserig uitsien. Dit groei op die vlaktes veral op plekke waar water uit die grond sypel. Die vlakteriet kan maklik herken word deurdat sy stingels 'n vierkantige deursnee besit. Die wetenskaplike naam *quadratus* verwys daarna.

## Galery 

Vlakriet foliage 1.jpg|Die pluime
Restio quadratus square stalk.jpg|Die vierkantige stingel

## Verwysings 
## Eksterne skakels 
*
Tjienkerientjee

Die **tjienkerientjee** (*Ornithogalum thyrsoides* Jacq.) is 'n geofiet wat voorkom in die Wes- en Noord-Kaap. Op die SANBI-rooilys is hierdie plant, wat endemies aan Suid-Afrika is, as *veilig* gelys.

Die tjienkerientjee is 'n meerjarige plant wat 20-50 cm hoog kan word. Dit het ronde blombolle wat in die hete en droë somermaande rus. Dit het 5-7 vlesige blare wat afsterf nadat die plant gebloei het. Die blare is 15-30 cm lank en 0,5 tot 1,5&nbsp;cm breed. Die blomstingel is sonder blare en bring aan die top 'n klomp wit blomme voort.

Dit kom van Namakwaland tot Caledon voor en is 'n indringerplant in Wes-Australië. Die plant word dikwels vir sy blomme gekweek en dit kan ook in streke met somerreëns groei.  Die plant is giftig en kan perde en beeste laat vrek indien hulle dit vreet.

## Verwysings
Boemerang 11:15

**Boemerang 11:15** is 'n Afrikaanse rolprent wat op 16 Junie 1972 uitgereik is. Die film is deur Kavalier Filmproduksies in Kaapstad geskiet.

## Genre 
Die rolprent is 'n drama en gruwelfilm (riller).

## Rolverdeling 
* Gerhard Viviers as Ben Venter
* Riana Pienaar as Karin Venter
* Ben Verwey as Groenewald
* Wilma van der Merwe as Susan Venter
* Denise Smal as Sonja Groenewald
* Elwen Morris as bom-deskundige
* Gideon Roos as Johan van Buuren
* Johan Brewis as ontvoerder
* Barry Trengove as ontvoerder
* H.P. Hamman  as ontvoerder
* Richard Strauss
* Paul Malherbe as onderwyser
* Amanda Muller as onderwyser (gekrediteer as Amanda Müller)
* Leon Kruger
* Leonie Steyn as Annette

## Storielyn 
Die werklose Ben Venter se kulkunsies by sy dogter Karen se skool beïndruk 'n pa in die gehoor, en hy bied Venter 'n werk aan. Maar Venter is geskok wanneer hy hoor watse werk hy vir R25 000 moet doen. Hy moet twee tasse by die lughawe omruil, en die een wat hy moet aflewer, bevat 'n bom. Die terroriste se teiken is Johan van Buuren, 'n belangrike Suid-Afrikaanse diplomaat in die VVO. Venter weier, maar dan speel Groenewald sy troefkaart: Drie van sy makkers het Karen daardie oggend op pad skool toe ontvoer, en hy sal hul beveel om haar dood te maak as Ben nie aan sy eis gehoor gee nie.

## Sien ook 
* Lys van Afrikaanse rolprente
Transsilvanië

**Transsilvanië** is ’n historiese streek in wat vandag die sentrale deel van Roemenië is. Dit word in die ooste en suide deur die Karpate begrens; in die weste strek die historiese Transsilvanië tot by die Apusenibergreeks. Die term sluit ook soms die historiese streke Crișana, Maramureș en die Roemeense deel van Banat in.

Die streek is bekend vir die natuurskoon van die Karpate en sy ryk geskiedenis. Dit sluit ook groot stede soos Cluj-Napoca, Brașov en Sibiu in.

In die Engelssprekende wêreld word Transsilvanië verbind met vampiere, hoofsaaklik vanweë die invloed van Bram Stoker se bekende boek *Dracula* sowel as baie latere rolprentweergawes daarvan.

## Etimologie 
In Roemeens is die streek bekend as *Ardeal* of *Transilvania*; in Hongaars as *Erdély*; in Duits as *Siebenbürgen* of *Transsilvanien*; in Latyn as *Transsilvania* en in Turks as *Transilvanya*, maar histories as *Erdel* of *Erdehstan*.

* Daar is in 1075 die eerste na Transsilvanië verwys in ’n Middeleeuse Latyns dokument – as *ultra silvam* ("anderkant die woud"). *Transsilvania* beteken dieselfde in Latyn, net met ’n ander voorvoegsel. Volgens Hongaarse historici kom die aanvanklike Latynse naam, *Ultrasylvania*, direk van die Hongaarse *Erdő-elve*. Dié naam is ook vroeër in Duits (*Überwald*, 13de tot 14de eeu) en Oekraïens (Залісся, *Zalissia*) gebruik.
* Die Duitse naam *Siebenbürgen* beteken "sewe forte", na aanleiding van die sewe stede van die (etnies Duitse) Transsilvaniese Saksers in die streek. Dit is ook die bron van Transsilvanië se naam in verskeie ander tale, soos Bulgaars (Седмиградско, *Sedmigradsko*, Pools (*Siedmiogród*) en moderne Oekraïens (Семигород, *Semyhorod*).
* Die Hongaarse naam *Erdély* is die eerste keer in die 12de eeu gebruik as *Erdeuleu* (in moderne skrif *Erdőelü*) of *Erdő-elve*. Die woord *erdő* beteken "woud" en *elve* dui ’n streek aan. *Erdel*, *Erdil*, *Erdehstan* en verskeie ander name is hieraan ontleen.
* Die eerste bekende geskrif waarin die Roemeense naam *Ardeal* voorkom, is in 1432 (*Ardeliu* gespel).

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Breëbalk-nooientjie

Die **Breëbalk-nooientjie** (*Plectroglyphidodon johnstonianus*) is 'n vis wat in die westelike Stille Oseaan en die Indiese Oseaan voorkom; meer spesifiek aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die *Widebar damsel*.

## Identifikasie 
Die vis word tot 9cm lank en het 'n smal, diep lyf. Die lyf is lig taan tot liggeel met 'n breë, swart amper ovaalvormige balk net voor die basis van die stertvin. Soms is die swart merk afwesig. Die skubbe is gemerk met nie-opvallende blou kolletjies. Hulle leef in oop koraalriwwe in water wat 2 tot 18m diep is. Hier leef naby die takke van die koraal en word gewoonlik gesien wanneer hulle van koraalboom na koraalboom skarel. Hulle is gewoonlik alleenlopend maar kan ook in los groepe voorkom. Die vis vreet alge, klein ongewerweldes en koraal poliepe.

Die vis kan verwar word met die smalbalk-nooientjie (*Plectroglyphidodon dickii*).

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Plectroglyphidodon-johnstonianus.html

## Verwysings
Szeklers

[duimnael|links|'n Betoging vir die onafhanklikheid van Szeklerland, Februarie 2015 in [Boedapest.]]

Die **Szeklers** (Hongaars: *Székely*; Roemeens: *Secui*, vroeëre spelling *Săcui*) is ’n Hongaarse etniese groep wat veral in Szeklerland (Székelyföld), aan die oosgrens van Transsilvanië in die huidige Roemenië, woon. Histories beskou is die Szeklers die grensbewakers van die Koninkryk van Hongarye.

Die Szeklers was in die Middeleeue naas die Hongaarse adellikes en die Transsilvaniese Saksers een van die drie bevoorregte volke van Transsilvanië. Szeklerland is teenswoordig in Roemenië.

Die meeste Szeklers voel hulle is eerstens Hongare en tweedens Szeklers. In die sensus van 2002 het net 150 mense hul volksgroep as "Szeklers" aangedui. Feitlik almal het eerder "Hongaars" gekies.

Die Szeklers word verteenwoordig deur die Nasionale Szeklerraad.

## Verwysings 
## Bron 
* Ioan Aurel Pop, The Ethno-Confessional Structure of Medieval Transylvania and Hungary. Cluj Napoca, 1994 (bulletin van die Sentrum vir Transsilvaniese Studies, vol. III, nr. 4, Julie 1994)
* 15px Hierdie artikel is vertaal uit die Nederlandse Wikipedia

## Eksterne skakels
Panbraai

duimnael|225px|Worsies word gepanbraai.

**Panbraai** of vlakbraai is 'n vinnige gaarmaakmetode vir kleiner, sagte vleissnitte in 'n oop pan op die stoof.

## Eksterne skakels 
* Rooivleisindustrie van Suid-Afrika www.lambandmutton.co.za
Rooster

[duimnael|regs|[Hamburgers word op 'n houtskoolvuur gebraai]]
duimnael|regs|Steak en hoenderborsies word op "charcoal" gebraai

**Rooster** is 'n vinnige, droë alternatief vir panbraai vir sagte vleissnitte, met intense stralingshitte bo-oor of onder die vleis. Wanneer vleis gerooster of gebraai word, word die vleissappe behou deurdat 'n kors op die oppervlak van die vleis vorm. Die vleis moet bedruip word met 'n glanssous, botter, olie of marinademengsel. Dit verleen 'n uitsonderlike geur aan die vleis en hou dit vogtig en sappig.

## Sien ook 
* Braai, het in Suider-Afrika dieselfde betekenis as "rooster".

## Eksterne skakels 
* Rooivleisindustrie van Suid-Afrika – www.lambandmutton.co.za
*
Roerbraai

[duimnael|regs|253px|Roergebraaide hoender in 'n [wok.]]

**Roerbraai** is 'n ideale, vinnige gaarmaakmetode vir vleis omdat die dun repies vleis binne minute gaar word.

## Eksterne skakels 
* Rooivleisindustrie van Suid-Afrika www.lambandmutton.co.za
Potbraai

duimnael|260px|Potgebraaide vleis, wortels en vars pietersielie.

**Potbraai** is 'n stadige en klam gaarmaakmetode. Hierdie gaarmaakmetode is ideaal vir meer bekostigbare, taaier vleissnitte. Dit is 'n gerieflike gaarmaakmetode wat min voorbereiding vooraf verg, en min aandag tydens die gaarmaak-proses.

## Eksterne skakels 
* Rooivleisindustrie van Suid-Afrika www.lambandmutton.co.za
Fonteinriet

**Fonteinriet** (*Elegia capensis* (Burm.f.) Schelpe) is 'n restio wat voorkom in die Wes-Kaap en die suidweste van die Oos-Kaap. Op die SANBI-rooilys is die spesie, wat endemies aan Suid-Afrika is, as *veilig* (LC) gelys.

Dit is 'n plant wat 3&nbsp;m hoog kan word en 'n bietjie na bamboes lyk. Maar dit lyk ook soos 'n reusagtige perdestert, omdat elke knoop sommige naaldagtige sytakkies het. Daarom is dit oorspronklik as 'n *Equisetum*-spesie beskryf.

## Galery 

Elegia capensis CHCH 2.JPG
Elegia capensis field - Greyton SA.JPG
Elegia capensis kz1.JPG
Elegia verticillaris0.jpg

## Verwysings 
## Eksterne skakels 
*
Laeveld- Nasionale Botaniese Tuin

duimnael|Plantegroei weerskante van die Krokodilrivier. 'n Voetganger- en padbrug verbind die twee dele.

Die **Laeveld- Nasionale Botaniese Tuin** is een van nege nasionale botaniese tuine in Suid-Afrika. Dit is net noord van Nelspruit (ook bekend as Mbombela) se middestad geleë, waar die Nelsrivier in die Krokodilrivier vloei. Die N4-nasionale pad loop deur die noordelike deel van die tuin.

Hierdie tuin van 160&nbsp;ha is in 1971 geopen. Tans groei daar 600 plantspesies wat natuurlik in die streek voorkom en sowat 2&nbsp;000 spesies wat aangeplant is. Amper 650 inheemse boomspesies kom voor, en sedert 1980 is die tuin se versameling broodbome aansienlik uitgebrei. Dit verteenwoordig die grootste versameling broodbome in die land en 'n genebank vir die plante word ook hier bygehou. In 1994 is daar onder leiding van kurator Johan Kluge begin om 'n kunsmatige reënwoud aan die rivieroewer te vestig. 'n Wandelpad neem 'n besoeker van die parkeerarea oor die rivier en deur die reënwoud, verby baie clivias en vyebome, asook 'n kremetartboom, en lei na uitsigpunte oor die stroomversnellings in die rivier.

## Galery

National Gardens - panoramio.jpg|Loopvlak deur die kunsmatige reënwoud
Lowveld National Botanical Garden 1.jpg|Aansluiting van die Nelsrivier by die Krokodil
Lowveld National Botanical Garden 2.jpg|Die Kaskadewaterval in die Krokodilrivier

## Bibliografie 
* www.sanbi.org
Restio's

'''Restio's''' is 'n groep monokotiele plante wat tot die familie *Restionaceae* behoort. Die genus *Restio* behoort daartoe, maar die naam word ook vir ander genera aangewend.

Restio's is rietagtige plante wat kenmerkend aan die Kaapse floraryk se fynbos is. In die ander deel van dié floraryk, die renosterveld, is hulle nie aanwesig nie.

Restio's is tweehuisige plante. Party van hulle word vir besems of vir grasdakke gebruik. Die meeste restio's kom uit die Kaap, maar daar is ook Australiese spesies, soos van die genus *Baloskion* en party groei in Nieu-Seeland.
Restio's word nou in tuine oor die hele wêreld gekweek.  Hul blare is gereduseer tot skedes en die stingels (halms) is groen en het die fotosintese oorgeneem. Daar is 330 restio-spesies in Afrika, 150 in Australië, 4 in Nieu-Seeland, 1 in Suid-Amerika en 1 in Suidoos-Asië.

## Genera 
Die volgende genera is deel van die familie:

* *Alexgeorgea* Carlquist
* *Anarthria* R.Br.
* *Anthochortus* Nees ex Endl.
* *Aphelia* R.Br.
* *Apodasmia* B.G.Briggs & L.A.S.Johnson
* *Askidiosperma* Steud.
* *Baloskion* Raf.
* *Calorophus* Labill.
* *Cannomois* P.Beauv. ex Desv.
* *Catacolea* B.G.Briggs & L.A.S.Johnson
* *Centrolepis* Labill.
* *Ceratocaryum* Nees
* *Chaetanthus* R.Br.
* *Chordifex* B.G.Briggs & L.A.S.Johnson
* *Coleocarya* S.T.Blake
* *Cytogonidium* B.G.Briggs & L.A.S.Johnson
* *Dapsilanthus* B.G.Briggs & L.A.S.Johnson
* *Desmocladus* Nees
* *Dielsia* Gilg
* *Elegia* L.
* *Empodisma* L.A.S.Johnson & D.F.Cutler
* *Eurychorda* B.G.Briggs & L.A.S.Johnson
* *Gaimardia* Gaudich.
* *Hopkinsia* W.Fitzg.
* *Hydrophilus* H.P.Linder
* *Hypodiscus* Nees
* *Hypolaena* R.Br.
* *Lepidobolus* Nees
* *Leptocarpus* R.Br.
* *Lepyrodia* R.Br.
* *Loxocarya* R.Br.
* *Lyginia* R.Br.
* *Mastersiella* Gilg-Ben.
* *Melanostachya* B.G.Briggs & L.A.S.Johnson
* *Nevillea* Esterh. & H.P.Linder
* *Platycaulos* H.P.Linder
* *Platychorda* B.G.Briggs & L.A.S.Johnson
* *Restio* Rottb.
* *Rhodocoma* Nees
* *Soroveta* H.P.Linder & C.R.Hardy
* *Sporadanthus* F.Muell. ex Buchanan
* *Staberoha* Kunth
* *Taraxis* B.G.Briggs & L.A.S.Johnson
* *Thamnochortus* P.J.Bergius
* *Tremulina* B.G.Briggs & L.A.S.Johnson
* *Tyrbastes* B.G.Briggs & L.A.S.Johnson
* *Willdenowia* Thunb.
* *Winifredia* L.A.S.Johnson & B.G.Briggs

## Kyk ook 
* Fonteinriet
* Vlakteriet

## Verwysings
Mein van Hessen

**Hendrik Verloren van Themaat** (Alkmaar, 27 Januarie 1874 − Stellenbosch, 22 Oktober 1966) was ’n Nederlandse regsgeleerde, wat professor word aan die Regsfakulteit van die Universiteit van Stellenbosch en ’n Afrikaans-Nederlandse digbundel onder die skuilnaam **Mein van Hessen** publiseer.

## Lewe en werk 
Hendrik Verloren van Themaat was op 27 Januarie 1874 in Hoorn in Noord-Holland in Nederland uit die adelstand gebore. Sy ouers is Joan Philip Verloren van Themaat en Hester Geertruid Kronenberg Hy studeer regte in Nederland, waar hy in 1897 sy doktorsgraad in die regte behaal aan die Universiteit van Leiden Tydens die Tweede Anglo-Boereoorlog kom hy aan die kant van die Boere veg, waarna hy na Nederland terugkeer. Sy herinneringe oor die oorlog word later gepubliseer. Tussen 1904 en 1910 is hy die burgemeester van Baflo in Groningen en in 1910 tot 1920 word hy burgemeester van Velsen in Noord-Holland. In hierdie hoedanigheid is hy belas met die hongersnood en rantsoenering tydens die Eerste Wêreldoorlog, ’n oorlog waartydens Nederland neutraal gebly het. Hy verwerf ’n tweede doktorsgraad in die regte met studies van grondeienaarskap in die Verenigde State van Amerika. Vanaf Januarie 1922 word hy aangestel as buitengewone dosent aan die Universiteit van Stellenbosch, waar hy Staatsreg, Volkereg en Regsleer doseer, aanvanklik teen geen vergoeding en later teen ’n baie beskeie vergoeding. Later word hy bevorder tot professor en hy tree af in 1955. Op 7 April 1904 is hy te ‘s-Gravenhage getroud met Antonia Catharina Laman Trip (1879–1970 Uit hierdie huwelik word drie kinders gebore, Jan Philip (1913–1966), Reep (1914–1996) en Cornelia Mathilda (1916–2003). Hy is op 22 Oktober 1966 op Stellenbosch oorlede.

## Skryfwerk 
Hy publiseer sy digbundel “*In my eensame hof*” onder die skrywersnaam Mein van Hessen. Die bundel bestaan uit beide Afrikaanse en Nederlandse gedigte, maar beïndruk nie as poësie nie. Sy herinneringe aan die Anglo-Boereoorlog word kort na afloop van die oorlog as “*Twee jaren in den Boereoorlog*” gepubliseer. “*Een studie over het grondbezit in de Vereenigde Staten van Noord-Amerika*” is ’n gedrukte weergawe van sy doktorale proefskrif.

## Publikasies 
## Bronnelys 
### Boeke 
* Kannemeyer, J.C. “Geskiedenis van die Afrikaanse literatuur 2” Academica, Pretoria, Kaapstad en Johannesburg Eerste uitgawe Eerste druk 1983
* Kannemeyer, J.C. “Leroux: ’n Lewe” Protea Boekhuis Pretoria Eerste uitgawe Eerste druk 2008

### Tydskrifte en koerante 
* Van Wyk, A.H. “Die Stellenbosse Regsfakulteit” “Consultus” April 1989

### Internet 
* Genealogie Online: https://www.genealogieonline.nl/stamboom-trip/I1240.php
* Geni: https://www.geni.com/people/Prof-Dr-Hendrik/6000000021148471181

## Verwysings
Meton van Athene

**Meton van Athene** (Grieks: Μέτων ὁ Ἀθηναῖος) was 'n Oud-Griekse astronoom, wiskundige en ingenieur. Hy was die seun van Pausanias en leef in die tweede helfte van die 5de eeu voor Christus. Hy bestudeer geometrie en astronomie onder Paeinus, wie in 'n observatorium op die Lycabettos heuwel sterrenkundige waarnemings doen. Hy ontdek saam met Euctemon die ongelyke lengte van die jaargetye.

## Lewensloop 
Meton was geïnteresseerd in die fases van die maan en bevestig in die verband die waarde van die periode van 19 jaar wat in Babilonië al sedert 747 voor Christus gebruik word. In 19 jaar gaan 235 maanmaande verby en bevind sowel die son as die maan hul weer in dieselfde posisie. Hierdie periode word die siklus van Meton genoem; naamlik na 19 jaar val die maanfases weer op dieselfde dae van die maan.

Hy gebruik dit om 'n kalender saam te stel van 110 "leë" maande van 29 dae en 125 "volle" maande van 30 dae. Dit het 'n gemiddelde jaarlengte van 365+ 5/19 dag geimpliseer. Hoewel dit maar 30 minute en 11 sekondes te lank is, was daar in 492 voor Christus deur Nabu-rimanni 'n berekening wat maar 6 minute en 2 sekondes te lank was.

Meton kry egter in Athene geen belangstelling in sy kalender nie en dit word dan ook nie ingestel nie. Aristophanes dryf met hom die spot in *Die Wolke* en *Die Voëls*. Meton word voorgestel as 'n lafaard wat geestelike versteurdheid voorhou as verskoning om nie te hoef veg in die oorlog in Sisilië nie.

Die impakkrater Meton op die maan is na hom genoem. Die krater het 'n deursnee van 130&nbsp;km en die koördinate is 7'6'N 18'8'O.

## Bronne 
* Hierdie artikel is vertaal van die Nederlandse Wikipedia.
Beaumont Schoeman

regs|duimnael|200px|Beaumont Schoeman.

**B.M. (Beaumont) Schoeman** (George, 12 Maart 1932 – 1985) was 'n Afrikaanse joernalis, onder andere redakteur van die Herstigte Nasionale Party se mondstuk, *Die Afrikaner*, en skrywer van talle boeke oor die Suid-Afrikaanse politiek.

Beaumont Schoeman is tydens die Groot Depressie op George gebore en het aan die Hoër Volkskool, Graaff-Reinet, gematrikuleer. Daarna het hy buitemuurs aan die Universiteit van Pretoria studeer en sy B.A. met geskiedenis en staatsleer as hoofvakke verwerf en daarna sy studie in geskiedenis aan die Universiteit van die Oranje-Vrystaat voortgesit. 

Schoeman het sy joernalistieke loopbaan in 1953 by *Die Volksblad* in Bloemfontein begin en was daarna politieke verslaggewer vir die SAUK en politieke korrespondent van *Die Vaderland* en van *Dagbreek*. Hy het in die eerste redaksie van die Pretoriase middagblad *Hoofstad* as assistent-redakteur gedien met dié koerant se stigting in 1968. Dr. Andries Treurnicht was die eerste redakteur nadat hy by *Die Kerkbode* bedank het. Ná die stigting van die HNP in 1969 het Schoeman by *Die Afrikaner* aangesluit, waar hy eers onder hoofredakteurskap van dr. Willie Lubbe gewerk het. Met Lubbe se bedanking word hy redakteur en behartig dié koerant etlike jare lank byna eiehandig.

Schoeman het deurentyd boeke oor die politiek geskryf, onder meer *Parlementêre verkiesings in Suid-Afrika, 1910-1976* (1977), *Die Geldmag: SA se onsigbare regering* (1980), *Die Broederbond in die Afrikaner-politiek* (1982), *Van Malan tot Verwoerd* (1973), *Vorster se 1000 dae* (1974), en *Die sluipmoord op dr. Verwoerd* (1975). Vroeër het hy onder die skuilnaam Louis Naude die boek *Dr. A. Hertzog, die mynwerker en die Nasionale Party* (1969) geskryf. (Dr. Albert Hertzog was die HNP se eerste leier.)

Ná sy uittrede by *Die Afrikaner* omstreeks 1984 het hy kortstondig sakeman geword en sterf in die tuig by *Finansies & Tegniek*, waar hy tot sy skielike dood 'n agterkamerwerk as eindredakteur met gebruiklike ywer verrig het.

## Bronne 
*  Mediamense.co.za . URL besoek op 7 November 2016.
Doringbroodboom

Die **doringbroodboom** (*Encephalartos horridus* (Jacq.) Lehm.) is 'n broodboomspesie wat endemies is aan Suid-Afrika. Op die SANBI-rooilys is dit as *bedreigde spesie* (EN) gelys. Dit kom net in die Albanie-ruigte in die Oos-Kaap rondom Gqeberha en Uitenhage voor op klipperige kwartsdagsome. Die plant het reeds meer as 50% van sy oorspronklike voorkomsgebied verloor.

Die plant kan in dwergvorm voorkom of in sy normale vorm. Dis 'n klein broodboom van 80&nbsp;cm hoog en 30&nbsp;cm in deursnee. Die plant het 'n ongewone blouerige kleur en die blare het opvallende stekels. Die plant kry net een keël per jaar. Die manlike kegels is blouer as die vroulikes. Die plant is gewild in tuine, en is nou by kwekerye beskikbaar, sodat verdere druk nie op die veldbevolking uitgeoefen word nie.
Die boom se FSA-nommer is 14.15.

## Galery 

Cycadales - Encephalartos horridus - kew 1.jpg|In Kew
Encephalartos horridus - NBGB - IMG 4360.JPG
Encephalartos horridus 02.jpg|Die sade
Encephalartos horridus01.jpg
Encephalartos horridus 03.jpg

## Sien ook 
* Alfabetiese lys van Suid-Afrikaanse bome

## Verwysings 
## Eksterne skakels 
*
Canon EOS-1D Mark III

Die **Canon EOS 1D Mark III** is 'n 10,1 megapieksel-enkellensreflekskamera vir professionele fotograwe. Die EOS 1D Mark III is op 21 Februarie 2007 aangekondig en is die opvolger van die Canon EOS-1D Mark II N van 2005.

Die EOS 1D Mark III beskik oor die volgende eienskappe:
* 28,1 × 18,7 mm CMOS sensor
* 10,1 megapieksels
* Dubbele DIGIC III-beeldverwerkers
* Canon EF-lenspassing (geen EF-S)
* 45-punt se TTL-AREA-SIR motorfokus met CMOS-sensor
* ISO 100–3200 (kan uitgebrei word van 50 tot 6400)
* 30–1/8000 sek. sluitertyd en gloeilamp
* Outomatiese witbalans
* 230 000 pieksels, 76 mm kleur TFT-LCD-monitor met byna 100% dekking (vir JPEG-beelde)
* Lewendige voorskou op die LCD-agterskerm.
* 10 rame per sekonde aanhoudende skiet (JPEG: maks. 110 raampies, RAW: maks. 30 raampies)
* Afmetings (BxHxD): 156 × 157 × 80 mm
* Massa (kas alleenlik): Ongeveer 1155 g

## Verwysings
Die Afrikaner

[regs|duimnael|200px|[Beaumont Schoeman was redakteur van *Die Afrikaner* van 1970 tot omstreeks 1984.]]

***Die Afrikaner*** was ’n koerant wat as mondstuk van die Herstigte Nasionale Party (HNP) opgetree het.

Die eerste uitgawe het op 16 Januarie 1970 verskyn  nadat die HNP op 25 Oktober 1969 van die Nasionale Party weggebreek het weens laasgenoemde se, volgens die HNP, afwyking van die beleid van apartheid. Die eerste hoofredakteur was dr. Willie Lubbe, wat as redakteur van *Die Kerkbode* bedank het om dié betrekking by die nuwe koerant te aanvaar. Sy voorganger, ds. Andries Treurnicht, by die NG Kerk se orgaan het op sy beurt in 1968 as redakteur bedank om die eerste redakteur van die Pretoriase middagblad *Hoofstad* te word. Die HNP het ’n groot nederlaag in die 1970-verkiesing gely, waarna Lubbe en nog senior lede op die party se kongres later in 1970 bedank het. *Die Afrikaner* het die leierskap se weergawe gegee van die gebeure wat daartoe aanleiding gegee het. 

Die blad het voortgegaan onder redakteurskap van Beaumont Schoeman, 'n gewese assistent-redakteur by *Hoofstad*, waar hy onder Treurnicht gewerk het. *Die Afrikaner* het later ’n nuustydskrif met aantreklike buiteblaaie geword, maar later teruggekeer na ’n koerantformaat.

Dit is ’n tyd lank as ’n volgrootte-koerant uitgegee, maar verander later terug na die oorspronklike ponieformaat, wat die blad daarna behou het. Beaumont Schoeman het die koerant omstreeks 1984 verlaat. In 1995, met sy 25-jarige viering, was Hannes Ferguson die redakteur.

## Bronne 
*  http://hnp.org.za/wp/2016/10/25/hnp-47-jaar-oud-nuusbrief/hnp.org.za . URL besoek op 7 November 2016.
*  mediamense.co.za. URL besoek op 7 November 2016.
Maputalandraasblaar

**Maputalandraasblaar** (*Combretum mkuzense* J.D.Carr & Retief) is 'n bladwisselende struik of klein boom wat inheems is aan die oostelike kusvlakte van Suider-Afrika. Op die oog af kom dit baie met die Raasblaar ooreen.

Die verspreidingsgebied strek van die oostelike Lebombo-voetheuwels tot in die kuswoud van Maputaland, en dit is ook teenwoordig in aanliggende Mosambiek. Dit word daar byvoorbeeld in die Licuáti-reservaat aangetref.

Die voorkomsgebied binne Suid-Afrika is 6&nbsp;700&nbsp;km² waar dit van 12 lokaliteite bekend is. Dit word aangetref in geslote boomveld en in sandwoud. Op die SANBI-rooilys word dit as *byna bedreig* (NT) gelys, weens ontbossing vir landbou en die insameling van brandhout.

## Sien ook 
* Alfabetiese lys van Suid-Afrikaanse bome

## Verwysings
Waterysterpruim

Die **waterysterpruim** (*Drypetes arguta* (Müll.Arg.) Hutch.) is 'n plant wat deel van die Putranjivaceae familie is. Die spesie is inheems in Eswatini, Mosambiek, Suid-Afrika, Tanzanië en Zimbabwe. In Suid-Afrika kom die spesie in die Oos-Kaap en KwaZulu-Natal voor, onder ander in die kuswoud van Maputaland. Op die SANBI-rooilys is dit as *veilig* (LC) gelys.

## Galery 

Drypetes arguta, habitus, Krantzkloof Natuurreservaat.jpg|Takke
Drypetes arguta, loof, Krantzkloof NR.jpg|Loof
Drypetes arguta, vrug, Krantzkloof NR, b.jpg|Vrug

## Verwysings
Noordwes-Universiteit Botaniese Tuin

duimnael|Die Noordwes-Universiteit Botaniese Tuin

Die **Noordwes-Universiteit Botaniese Tuin** in Potchefstroom lê hom toe op plante van belang vir studie- en navorsingsdoeleindes en natuurbewaring. Die meerderheid plante is inheems, maar uitheemse plante van medisinale, opvoedkundige en botaniese belang is wel aangeplant. Die tuin is 3&nbsp;ha groot en is in 1982 vir die publiek oopgestel.

## Bibliografie 
* www.nwu.ac.za
Universiteit van KwaZulu-Natal Botaniese Tuin

Die **Universiteit van KwaZulu-Natal Botaniese Tuin** is in Scotsville in Pietermaritzburg. Die tuin van 3ha is in 1983 gestig vir onderrig- en navorsingsdoeleindes en die bewaring van medisinale plante van belang in die Zoeloe-kultuur.

## Bibliografie 
* lifesciences.ukzn.ac.za
* www.bgci.org
* www.greenlydia.co.za